
44 DR.31.5.2004 

 

Seorang Ahli:  Depa itu apa? 

Dato’ Paduka Haji Badruddin bin Amiruldin:  Depa itu mereka, Tuan Yang 
di-Pertua.  [Ketawa]   Minta maaf, ini bahasa baku, Yang Berhormat.  Bahasa baku 
Kedah, jadi maklumlah, beranak di sana, besar di sana, sampai la pun duduk di sana, 
jadi bahasa itu, Yang Berhormat fahamkan. Jadi, adakah Yang Berhormat akan 
membawa perkara ini kepada kementerian-kementerian dan membela nasib mereka, 
supaya kita tengok, tidak lama lebih ramai lagi masuk polis dan mereka akan merasa 
megah di samping mencari rezeki untuk hidup.  Terima kasih, Yang Berhormat.  

 Dato’ Haji Noh bin Haji Omar:   Terima kasih banyak di atas pandangan dan 
juga cadangan yang diberi.  Memang pihak polis telah pun kemukakan kepada pihak 
kerajaan, tetapi kita sedia maklum bahawa kita hanya boleh mengemukakan, jadi pihak 
kerajaan yang akan menilai.  Saya percaya pihak kerajaan juga melihat skop yang 
besar pada tiap-tiap kementerian.  Tetapi segala apa yang Yang Berhormat bangkitkan 
sebenarnya di dalam perhatian kita dan juga telah pun kita ajukan kepada pihak yang 
berkenaan.  

 Sebagai contoh, sekarang ini kita lihat peruntukan khas kita dapat untuk 
membina rumah-rumah polis, banyak projek kompleks-kompleks rumah polis telah pun 
kita bina.  Juga mengenai tabung.  Tabung jaga polis ini bukan sahaja kita ada tabung 
untuk memberikan bantuan kepada bekas polis, tetapi polis yang sedang berkhidmat 
kalau mereka menghadapi masalah bantuan buku dan sebagainya, ini memang ada 
tabung, tetapi tabung ini tidaklah besar seperti  Yang Berhormat harapkan.  Walaupun 
tabung ini tidak banyak jumlah, amountnya, tetapi jelas menunjukkan bahawa pihak 
kerajaan sentiasa memikirkan bagaimana cara untuk kita meninggikan perkhidmatan 
pasukan polis dan juga menjaga kebajikan polis dan juga kebajikan keluarganya. 

 Timbalan Yang di-Pertua [Datuk Dr. Yusof bin Yacob]:  Yang Berhormat 
Kinabatangan bangun, Yang Berhormat. 

 Datuk Bung Moktar bin Radin:  Terima kasih Yang Berhormat.  Yang 
Berhormat, isu ini sudah kita  bincangkan dalam sesi yang lalu.  Untuk membuat 
perhatian  tidak memadai.  Kita  tengok negara contoh Singapura, Hong Kong, masuk 
konstabel sahaja  sudah terjamin  untung nasib masa hadapan anggota polis mereka, 
tetapi kita di sini,  itu sebab orang ramai membuat bermacam-macam tuduhan, tuduhan 
rasuah dan ada juga yang terlibat, sebab pendapatan, gaji mereka itu terlalu rendah.  

Jadi, bagaimana kita hendak menggalakkan rakyat Malaysia  menjadi anggota 
polis.  Jadi, kerajaan  harus  prihatin  dan  harus memerhati, membuat satu perubahan 
drastik, minta peruntukan yang banyak untuk  memastikan anggota-anggota polis kita  
yang baru direkrut pun  akan  menjadi seorang polis  yang berwibawa, tidak ada unsur-
unsur  rasuah dan sebagainya.  Inilah masalah  negara kita.   

Saya hairan  banyak negara  walaupun negara miskin ia mengutamakan 
keselamatan, kalau tidak ada mereka ini macam mana  kita tidur lena, pembangkang 
pun boleh tidur lena, macam Ketua Pembangkang jalan sana, jalan sini, dia tidak  takut 
apa-apa, tetapi dia punya sumbangan tidak ada.  Jadi, macam mana keadaan 
kerajaan?  Terima kasih.  

Dato' Haji Noh bin Haji Omar: Terima kasih Yang Berhormat bagi 
Kinabatangan. Saya telah  menyatakan  bahawa  segala masalah polis ini kita  telah 
pun mengambil perhatian dan kita akan  mengemukakan kepada kerajaan  untuk  
diluluskan dalam belanjawan tahun ini.   Jadi, terima kasihlah di atas  sokongan dan 
kepercayaan Yang Berhormat  kepada pasukan polis. 

Timbalan Yang di-Pertua [Datuk Dr. Yusof bin Yacob]:  Yang Berhormat 
bagi Lipis bangun, Yang Berhormat. 

Dato' Haji Noh bin Haji Omar: Yang Berhormat bagi Lipis, ya. 

Tuan Mohamad Shahrum bin Osman: Tuan Yang di-Pertua, Yang 
Berhormat Timbalan Menteri.  Tadi Yang Berhormat Timbalan Menteri menyebut 
tentang  pembinaan rumah-rumah baru untuk anggota polis.  Jadi, ada atau tidak 
perancangan  untuk menggunakan  semula kem-kem  PGA yang telah ditinggalkan, 
contohnya macam  di Kem PGA Batu 13, Benta, satu kem yang saya rasa  boleh  
memuatkan dalam 1,000 anggota, kebanyakan daripada bangunannya  terbiar, tidak 
dihuni  oleh sesiapa. Sekian. 



Seorang Ahli: Depa itu apa?. Dato' Paduka Haji Badruddin bin Amiruldin: Depa itu mereka, Tuan Yang di-Pertua. [Ketawa] Minta maaf, ini bahasa baku, Yang Berhormat. Bahasa baku Kedah, jadi maklumlah, beranak di sana, besar di sana, sampai la pun duduk di sana, jadi bahasa itu, Yang Berhormat fahamkan. Jadi, adakah Yang Berhormat akan membawa perkara ini kepada kementerian-kementerian dan membela nasib mereka, supaya kita tengok, tidak lama lebih ramai lagi masuk polis dan mereka akan merasa megah di samping mencari rezeki untuk hidup. Terima kasih, Yang Berhormat. Dato' Haji Noh bin Haji Omar: Terima kasih banyak di atas pandangan dan juga cadangan yang diberi. Memang pihak polis telah pun kemukakan kepada pihak kerajaan, tetapi kita sedia maklum bahawa kita hanya boleh mengemukakan, jadi pihak kerajaan yang akan menilai. Saya percaya pihak kerajaan juga melihat skop yang besar pada tiap-tiap kementerian. Tetapi segala apa yang Yang Berhormat bangkitkan sebenarnya di dalam perhatian kita dan juga telah pun kita ajukan kepada pihak yang berkenaan. Sebagai contoh, sekarang ini kita lihat peruntukan khas kita dapat untuk membina rumah-rumah polis, banyak projek kompleks-kompleks rumah polis telah pun kita bina. Juga mengenai tabung. Tabung jaga polis ini bukan sahaja kita ada tabung untuk memberikan bantuan kepada bekas polis, tetapi polis yang sedang berkhidmat kalau mereka menghadapi masalah bantuan buku dan sebagainya, ini memang ada tabung, tetapi tabung ini tidaklah besar seperti Yang Berhormat harapkan. Walaupun tabung ini tidak banyak jumlah, amountnya, tetapi jelas menunjukkan bahawa pihak kerajaan sentiasa memikirkan bagaimana cara untuk kita meninggikan perkhidmatan pasukan polis dan juga menjaga kebajikan polis dan juga kebajikan keluarganya. Timbalan Yang di-Pertua [Datuk Dr. Yusof bin Yacob]: Yang Berhormat Kinabatangan bangun, Yang Berhormat. Datuk Bung Moktar bin Radin: Terima kasih Yang Berhormat. Yang Berhormat, isu ini sudah kita bincangkan dalam sesi yang lalu. Untuk membuat perhatian tidak memadai. Kita tengok negara contoh Singapura, Hong Kong, masuk konstabel sahaja sudah terjamin untung nasib masa hadapan anggota polis mereka, tetapi kita di sini, itu sebab orang ramai membuat bermacam-macam tuduhan, tuduhan rasuah dan ada juga yang terlibat, sebab pendapatan, gaji mereka itu terlalu rendah. Jadi, bagaimana kita hendak menggalakkan rakyat Malaysia menjadi anggota polis. Jadi, kerajaan harus prihatin dan harus memerhati, membuat satu perubahan drastik, minta peruntukan yang banyak untuk memastikan anggota-anggota polis kita yang baru direkrut pun akan menjadi seorang polis yang berwibawa, tidak ada unsur- unsur rasuah dan sebagainya. Inilah masalah negara kita. Saya hairan banyak negara walaupun negara miskin ia mengutamakan keselamatan, kalau tidak ada mereka ini macam mana kita tidur lena, pembangkang pun boleh tidur lena, macam Ketua Pembangkang jalan sana, jalan sini, dia tidak takut apa-apa, tetapi dia punya sumbangan tidak ada. Jadi, macam mana keadaan kerajaan? Terima kasih. Dato' Haji Noh bin Haji Omar: Terima kasih Yang Berhormat bagi Kinabatangan. Saya telah menyatakan bahawa segala masalah polis ini kita telah pun mengambil perhatian dan kita akan mengemukakan kepada kerajaan untuk diluluskan dalam belanjawan tahun ini. Jadi, terima kasihlah di atas sokongan dan kepercayaan Yang Berhormat kepada pasukan polis. Timbalan Yang di-Pertua [Datuk Dr. Yusof bin Yacob]: Yang Berhormat bagi Lipis bangun, Yang Berhormat. Dato' Haji Noh bin Haji Omar: Yang Berhormat bagi Lipis, ya. Tuan Mohamad Shahrum bin Osman: Tuan Yang di-Pertua, Yang Berhormat Timbalan Menteri. Tadi Yang Berhormat Timbalan Menteri menyebut tentang pembinaan rumah-rumah baru untuk anggota polis. Jadi, ada atau tidak perancangan untuk menggunakan semula kem-kem PGA yang telah ditinggalkan, contohnya macam di Kem PGA Batu 13, Benta, satu kem yang saya rasa boleh memuatkan dalam 1,000 anggota, kebanyakan daripada bangunannya terbiar, tidak dihuni oleh sesiapa. Sekian.